ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-1362/96 υποβολή: Jean-Yves Le Gallou (NI) προς την Επιτροπή (3 Iουνίου 1996)

Θέμα: Κοινοτικές επιχορηγήσεις προς ενώσεις, ΜΚΟ και διαφόρους οργανισμούς

Δύναται η Επιτροπή να ανακοινώσει τόν πλήρη κατάλογο των ενώσεων, ΜΚΟ ή οργανισμών που επωφελούνται κοινοτικών επιχορηγήσεων από την δημοσιονομική θέση Β7-5080 (Συνεργασία Βορρά-Νότου για την καταπολέμηση των ναρκωτικών και της τοξικομανίας), καθώς και το ακριβές ποσό των επιχορηγήσεων αυτών κατά την τελευταίο λήξαν οικονομικό έτος;

Απάντηση του Κ. Μarin εξ ονόματος της Επιτροπής (12 Ιουλίου 1996)

Το Αξιότιμο Μέλος του Κοινοβουλίου θα βρει στην παρακάτω κατάσταση τους μη κυβερνητικούς οργανισμούς, οι οποίοι έχουν εκτελέσει έργα που χρηματοδοτήθηκαν από το κονδύλιο Β7-5080 το 1995:

Fide XII (95727 Ecus) Enda Bolivia (437453 Ecus) Comide (139800 Ecus) Centro de orientation juvenil vigilo herrero (235000 Ecus) Centro de desarrollo juvenil y de familia (477950 Ecus) Associazione de cooperazione rurale in Africa e America Latine (211600 Ecus) Centro amigos (241961 Ecus) Cruz blanca Panamena (152700 Ecus) Diben/prever (85000 Ecus) Fundacion de ayuda contra la drogadiccion (237756 Ecus) Orphaees refugees and aid international (302559) Sahara (200023 Ecus) Comitι catholique contre la faim (128722 Ecus) Lifesaving and lifegiving society (87790 Ecus) Oxfam (90335 Ecus) Fongoada (90395 Ecus) Comunita incontro (293524 Ecus) Blue cross Denmark (52900 Ecus)
ΓΡΑΠΤΗ ΕΡΩΤΗΣΗ E-1083/96 υποβολή: Richard Howitt (PSE) προς την Επιτροπή (13 Μαΐου 1996)

Θέμα: Βενζίνη με μόλυβδο

Ποιά μέτρα έλαβε η Επιτροπή για την έρευνα των ισχυρισμών ανεξάρτητων ακαδημαϊκών στην Ιταλία και την Μεγάλη Βρετανία ότι η βενζίνη με μόλυβδο, περιλαμβάνει ορισμένες γνωστές καρκινογενείς ουσίες, αποτελεί σημαντικό κίνδυνο για την υγεία;

Θα μπορούσε να επιβληθεί ο προτεινόμενος φόρος άνθρακα / ενέργειας στη βενζίνη;

Απάντηση της κας Bjerregaard εξ ονόματος της Επιτροπής (10 Ιουνίου 1996)

Η Επιτροπή καλεί το Αξιότιμο Μέλος του Κοινοβουλίου να ανατρέξει στις απαντήσεις της στις γραπτές ερωτήσεις αριθ. 3886/93 του κ. Brettini ((ΕΕ C 289, 17.10.1994. )), Ε-27/94 του κ. Seligman ((ΕΕ C 376, 30.12.1994. )) και Ε-629/95 της κ. Muscardini ((ΕΕ C 179, 13.7.1995. )), όπου εξέθεσε την άποψή της όσον αφορά την αμόλυβδη βενζίνη που περιέχει καρκινογόνες ενώσεις.

Η Επιτροπή ανέφερε επίσης ότι προετοιμάζει πρόταση νομοθετικής πράξης για την ποιότητα των καυσίμων (βενζίνης και ντήζελ) με στόχο τη μείωση των καυσαερίων, συμβάλλοντας έτσι στην επίτευξη των μελλοντικών στόχων της Κοινότητας για την ποιότητα του αέρα. Τα αποτελέσματα του ευρωπαϊκού προγράμματος «auto-oil» τα οποία γνωστοποιήθηκαν σε ορισμένα μέλη του Κοινοβουλίου, παρείχαν την τεχνική βάση για την εν λόγω πρόταση η οποία προβλέπει οριακές τιμές για διάφορες σημαντικές από περιβαλλοντικής απόψεως παραμέτρους καυσίμων μεταξύ των οποίων περιλαμβάνονται ανώτατες τιμές για την περιεκτικότητα της αμόλυβδης βενζίνης σε αρωματικούς υδρογονάνθρακες και βενζόλιο. Η πρόταση αυτή αναμένεται να εγκριθεί από την Επιτροπή τον Ιούνιο του 1996.

Επιπλέον, στην τροποποιημένη πρότασή της του 1995 σχετικά με την καθιέρωση φόρου για τον άνθρακα και την ενέργεια ((COM(95) 172. )), η Επιτροπή περιέλαβε την αμόλυβδη βενζίνη μεταξύ των φορολογητέων προϊόντων.
ΓΡΑΠΤΗ ΕΡΩΤΗΣΗ P-1741/96 υποβολή: Jesϊs Cabezσn Alonso (PSE) προς την Επιτροπή (17 Iουνίου 1996)

Θέμα: Απόλυση υπαλλήλου

Μπορεί να αναφέρει η Επιτροπή για ποιούς λόγους απέλυσε, βάσει του κανονισμού που επιτρέπει στο Σώμα των Επιτρόπων να λάβει μια τέτοια απόφαση χωρίς να υποχρεούται να την αιτιολογήσει, τον ισπανό υπάλληλο κ. Fernando Mansiro, ο οποίος προεδρεύει στις συνεδριάσεις της Μόνιμης Κτηνιατρικής Επιτροπής που είχε αναλάβει να εξετάσει το ζήτημα της επιβολής εμπάργκο στα βρετανικά βοοειδή ως συνέπεια της εμφάνισης της σπογγώδους εγκεφαλοπάθειας των βοοειδών;

Απάντηση του κ. Santer εξ ονόματος της Επιτροπής (3 Ιουλίου 1996)

Μια αναδιάρθρωση των αρμοδιοτήτων των αναπληρωτών γενικών διευθυντών στη Γενική Διεύθυνση Γεωργίας βρίσκεται υπό συζήτηση. Δεν συνδέεται με τις τρέχουσες συζητήσεις για τη σπογγώδη εγκεφαλοπάθεια των βοοειδών. Η Επιτροπή δεν έχει λάβει ακόμη καμία απόφαση σχετικά με τη θέση του κ. Mansito.
ΓΡΑΠΤΗ ΕΡΩΤΗΣΗ P-1589/96 υποβολή: Wayne David (PSE) προς την Επιτροπή (12 Iουνίου 1996)

Θέμα: Εκπαίδευση των περιπλανώμενων πληθυσμών στην Ουαλία

Γνωρίζει η Ευρωπαϊκή Επιτροπή ότι το Υπουργείο Ουαλίας πρόσφατα δημοσίευσε ένα γνωμοδοτικό έγγραφο με τίτλο «Το Υπουργείο Ουαλίας και η Τοπική Κυβέρνηση, Επαναπροσδιορίζοντας τη Σχέση».

Στο έγγραφο αυτό, προτείνεται η κατάργηση του τμήματος 210 του χρηματοδοτικού πρωτοκόλλου με το οποίο το Υπουργείο μπορεί να χρηματοδοτήσει τις τοπικές αρχές για την προώθηση και διευκόλυνση της εκπαίδευσης των αθιγγάνων, των παιδιών τους, των προσφύγων και των εκτοπισμένων ατόμων.

Μπορεί η Ευρωπαϊκή Επιτροπή να πληροφορήσει το Κοινοβούλιο αν η κατάργηση του τμήματος 210 αντίκειται στην ευρωπαϊκή νομοθεσία;

Απάντηση του κ. Flynn εξ ονόματος της Επιτροπής (8 Ιουλίου 1996)

Η χρηματοδότηση της εκπαίδευσης των νομάδων, των παιδιών τους, των προσφύγων και των ατόμων που μετακινούν οι τοπικές αρχές, υπάγεται στην αρμοδιότητα των κρατών μελών.

Η ενδεχόμενη ακύρωση των επιδοτήσεων από το γραφείο της Ουαλίας δεν είναι κατά συνέπεια αντίθετη με το ευρωπαϊκό δίκαιο.
ΓΡΑΠΤΗ ΕΡΩΤΗΣΗ P-1369/96 υποβολή: Νικήτας Κακλαμάνης (UPE) προς την Επιτροπή (22 Μαΐου 1996)

Θέμα: Ακρόπολη των Αθηνών

Η Ακρόπολη των Αθηνών θεωρείται και είναι ένα από τα πιο χαρακτηριστικά πολιτιστικά μνημεία του Ελληνικού και Ευρωπαϊκού πολιτισμού.

Ταυτόχρονα για την πόλη των Αθηνών αποτελεί το κυριότερο σημείο τουριστικού ενδιαφέροντος. Το πανάρχαιο αυτό μνημείο κινδυνεύει λόγω του χρόνου και της μόλυνσης του περιβάλλοντος από καταστροφή.

Οι εργασίες συντήρησης προχωρούν πολύ αργά λόγω έλλειψης επαρκών οικονομικών πόρων.

Παρακαλώ όπως με ενημερώσετε για τη δυνατότητα έκτακτης οικονομικής βοήθειας εκ μέρους της Επιτροπής καθώς και τις διαδικασίες εκ μέρους της Ελλάδας γι'αυτό το σημαντικό σκοπό.

Απάντηση του κ. Οreja εξ ονόματος της Επιτροπής (26 Ιουνίου 1996)

Η Επιτροπή ενημερώνει το Αξιότιμο Μέλος του Κοινοβουλίου ότι λόγω της εξαιρετικής σημασίας της Ακρόπολολης από ιστορική, πολιτιστική και αρχιτεκτονική άποψη, η Κοινότητα συνεισφέρει από το 1983 στις εργασίες συντήρησης και αναστήλωσης που πραγματοποιούνται από τις ελληνικές αρχές, συμμετέχοντας οικονομικά κατά τα τελευταία έτη με 400 000 ecu ετησίως.

Η αργή πρόοδος των έργων συντήρησης και αναστήλωσης οφείλεται περισσότερο στο σύνθετο και λεπτό χαρακτήρα των εργασιών παρά στην έλλειψη οικονομικών πόρων.

Εκτός από τη συνεισφορά αυτή, στο Λειτουργικό Πρόγραμμα (ΛΠ) για τον τουρισμό και τον πολιτισμό προβλέπεται η αποκατάσταση ιστορικών μνημείων που συνδέονται με την ανάπτυξη του τουρισμού.

Τα διαρθρωτικά ταμεία είναι πρόθυμα να εξετάσουν σχέδιο αναστήλωσης της Ακρόπολης αν οι ελληνικές αρχές το προτείνουν και εάν εμπίπτει στο πλαίσιο του τμήματος «πολιτισμός» του ΛΠ για τον τουρισμό και τον πολιτισμό.
ΓΡΑΠΤΗ ΕΡΩΤΗΣΗ E-0484/96 υποβολή: Peter Crampton (PSE) προς το (7 Μαρτίου 1996)

Θέμα: Χρησιμοποίηση δικτύων επιφανείας

Εν όψει των διαδοχικών ατελέσφορων συζητήσεων κατά τις συνεδριάσεις του Συμβουλίου Αλιείας το 1995 σχετικά με τη χρησιμοποίηση δικτύων επιφανείας.

Πότε προβλέπεται ότι θα εφαρμοστεί η πρόταση για την κατάργηση των δικτύων επιφανείας;

Απάντηση (7 Αυγούστου 1996)

Το Συμβούλιο παραπέμπει, σχετικώς, στην απάντηση την οποία έδωσε στη Γραπτή Ερώτηση 216/96 της κυρίας Bloch von Blottniz ((EE C 280 της 25.09.1996, σελ.10. )).
ΓΡΑΠΤΗ ΕΡΩΤΗΣΗ E-1681/96 υποβολή: Jaak Vandemeulebroucke (ARE) προς την Επιτροπή (24 Iουνίου 1996)

Θέμα: Αυτόχθονες πληθυμοί

Θα μπορούσα να πληροφορηθώ από την Επιτροπή ποια σχέδια, σε σχέση με τους αυτόχθονες πληθυσμούς, έχουν τύχει επιδότησης το 1995 από την «European Initiative for Democracy and Human Rights» («Ευρωπαϊκή πρωτοβουλία για δημοκρατία και ανθρώπινα δικαιώματα»);

Θα μπορούσα να ζητήσω από την Επιτροπή να προσδιορίσει αυτά τα σχέδια, με ιδιαίτερη αναφορά στο ποσό της επιδότησης;

Απάντηση του κ. Van den Broek εξ ονόματος της Επιτροπής (30 Ιουλίου 1996)

Κατόπιν αιτήματος του Κοινοβουλίου, η Επιτροπή καταρτίζει ήδη εμπεριστατωμένη και αναλυτική έκθεση με αντικείμενο το σύνολο των επιδοτήσεων που χορηγήθηκαν το 1995 από τις πιστώσεις του κεφαλαίου Β-7 του προϋπολογισμού.

Η Επιτροπή παρακαλεί το Αξιότιμο Μέλος του Κοινοβουλίου να ανατρέξει στην έκθεση αυτή, η οποία πρόκειται να διαβιβασθεί, αμέσως μετά την ολοκλήρωσή της, στην επιτροπή δημοσιονομικού ελέγχου του Κοινοβουλίου.
ΓΡΑΠΤΗ ΕΡΩΤΗΣΗ E-1084/96 υποβολή: Richard Howitt (PSE) προς την Επιτροπή (13 Μαΐου 1996)

Θέμα: Πράσινες κάρτες για τους βρετανούς τουρίστες

Θα μπορούσε η Επιτροπή να αναλάβει να ερευνήσει τις πρόσφατες περιπτώσεις βρετανών τουριστών οι οποίοι κατείχαν διπλώματα οδήγησης και ασφάλειας αυτοκινήτου αλλά η γαλλική αστυνομία τα σταμάτησε και τους επέβαλε πρόστιμο για τη μη κατοχή πράσινης κάρτας;

Δεδομένου ότι δεν είναι πλέον υποχρεωτική η κατοχή πράσινης κάρτας η Επιτροπή θα συμφωνούσε ότι η πρακτική αυτή αποτελεί παραβίαση της αρχής της ελεύθερης κυκλοφορίας;

Απάντηση του κ. Monti εξ ονόματος της Επιτροπής (14 Ιουνίου 1996)

Τα ιδιωτικά αυτοκίνητα οχήματα που προέρχονται από το Ηνωμένο Βασίλειο δεν είναι πλέον υποχρεωμένα να διαθέτουν πράσινη κάρτα προκειμένου να εισέλθουν στο έδαφος άλλων κρατών μελών.

Πράγματι, δυνάμει του Άρθρου 2 παράγραφος 1 της Οδηγίας 72/166/ΕΟΚ ((ΕΕ L 103, 2.5.1972. )), «Κάθε κράτος μέλος απέχει της διενεργείας ελέγχου ασφαλίσεως της αστικής ευθύνης που προκύπτει από την κυκλοφορία οχημάτων που έχουν συνήθη στάθμευση στο έδαφος άλλου κράτους μέλους». Οι πινακίδες κυκλοφορίας ενός οχήματος αποδεικνύουν αν «έχει συνήθη στάθμευση στο έδαφος άλλου κράτους μέλους».

Υπάρχουν, ωστόσο, περιπτώσεις μετά την είσοδο σε άλλο κράτος μέλος (λ.χ. σε περίπτωση ατυχήματος) που ενδέχεται να ζητηθούν από τον οδηγό αποδεικτικά στοιχεία σχετικά με την ύπαρξη ασφάλισης αστικής ευθύνης και με τον τόπο υπογραφής της. Η πράσινη κάρτα εξακολουθεί να είναι ο ευκολότερος τρόπος προσκόμισης αυτών των στοιχείων και αποδεκτός στις περισσότερες χώρες του κόσμου. Συνεπώς, για πρακτικούς λόγους συνιστάται η κατοχή της κάρτας, μολονότι δεν τίθεται εκ προοιμίου ως όρος εισόδου και κυκλοφορίας σε άλλο κράτος μέλος.

Η Επιτροπή θα επιθυμούσε να ενημερωθεί για τυχόν περιπτώσεις επιβολής προστίμου εκ μέρους της γαλλικής αστυνομίας σε Βρετανούς τουρίστες που δεν διέθεταν πράσινες κάρτες, για να τις εξετάσει από κοινού με τις γαλλικές αρχές.
ΓΡΑΠΤΗ ΕΡΩΤΗΣΗ E-1048/96 υποβολή: Αλέξανδρος Αλαβάνος (GUE/NGL) προς την Επιτροπή (13 Μαΐου 1996)

Θέμα: Εξυγίανση της Ολυμπιακής Αεροπορίας

Οι γενικές διατάξεις του νόμου για την εξυγίανση της Ολυμπιακής Αεροπορίας που συμφωνήθηκαν μεταξύ ΟΑ και ΕΟΚ, υποχρεώνουν την Ολυμπιακή να εκδώσει σε σύντομο χρονικό διάστημα ένα νέο οργανόγραμμα μειώνοντας τους βαθμούς ιεραρχίας σε (4) τέσσερις και αλλάζοντας έτσι την σχέση μεταξύ Προϊσταμένων - Εργαζομένων και να υποβάλει επίσης Νέο Κανονισμό εργασίας, συνθήκες απαραίτητες για ένα σύγχρονο και αποδοτικό εκσυγχρονισμό που θα αναβαθμίσει τις εργασιακές σχέσεις και θα αυξήσει την παραγωγικότητα.

Ερωτάται η Επιτροπή εάν, εκτός από τους οικονομικούς ελέγχους που γίνονται σε τακτά χρονικά διαστήματα για την τήρηση των οικονομικών συμφωνιών που αφορούν την εξυγίανση της εταιρίας, διενεργούνται έλεγχοι που αφορούν συμφωνίες για θεσμικά θέματα όπως τα πιο πάνω.

Απάντηση του κ. Kinnock εξ ονόματος της Επιτροπής (10 Ιουνίου 1996)

Στην απόφασή της της 7ης Οκτωβρίου 1994 με την οποία ενέκρινε τα μέτρα χορήγησης κρατικών ενισχύσεων υπέρ της Ολυμπιακής Αεροπορίας, η Επιτροπή είχε συμπεριλάβει ορισμένους όρους που σχετίζονταν όχι μόνο με τις χρηματοοικονομικές και δημοσιονομικές πτυχές του προγράμματος αναδιάρθρωσης της αεροπορικής εταιρείας, αλλά επεκτείνονταν και σε πολλά άλλα θέματα, όπως η διαδικασία απελευθέρωσης του καθεστώτος στην Ελλάδα, η μη χορήγηση νέων ενισχύσεων, η σχέση μεταξύ της Ολυμπιακής Αεροπορίας και του κράτους και το καθεστώς της εταιρείας.

Η Επιτροπή έλεγξε κατά πόσο εκπληρώθηκαν οι καθορισμένοι όροι στην απόφασή της του 1994, πριν από την καταβολή της δεύτερης δόσης εισφοράς κεφαλαίων. Παρά το ότι επιτεύχθηκαν οι στόχοι του προγράμματος αναδιάρθρωσης της εταιρείας, η Επιτροπή ανησυχεί ότι δεν έχουν εκπληρωθεί ακόμη στην εντέλεια ορισμένοι άλλοι όροι. Οι όροι αυτοί αφορούν ειδικότερα το βαθμό προφανούς παρέμβασης του κράτους στην διαχείριση των υποθέσεων της αεροπορικής εταιρείας πέραν των ορίων των υποχρεώσεών του ως μετόχου και τη χορήγηση περαιτέρω ενισχύσεων.

Η Επιτροπή αποφάσισε ως εκ τούτου στις 30 Απριλίου 1996 να κινήσει εκ νέου τη σχετική διαδικασία βάσει των ισχυουσών διατάξεων.
ΓΡΑΠΤΗ ΕΡΩΤΗΣΗ P-1219/96 υποβολή: Αλέξανδρος Αλαβάνος (GUE/NGL) προς την Επιτροπή (10 Μαΐου 1996)

Θέμα: Διακοπή χρηματοδοτήσεων από το Ταμείο Συνοχής για έργα ύδρευσης σε 8 πόλεις της Ελλάδας

Με επιστολή της 16ης Γενικής Διεύθυνσης της Ευρωπαϊκής Επιτροπής προς τον Γενικό Γραμματέα του Ελληνικού Υπουργείου Εθνικής Οικονομίας ζητείται η διακοπή των χρηματοδοτήσεων από το Ταμείο Συνοχής των έργων υδρεύσεως 8 ελληνικών πόλεων (Χαλκίδα, Πτολεμαΐδα, Γιαννιτσά, Βέροια, Τρίκαλα, Φλώρινα, Άργος, Τρίπολη) «πρός όφελος των προς έγκριση μεγάλων και μεγαλύτερων έργων».

Δεδομένουότι αυτά τα αναγκαία έργα βρίσκονται σε πλήρη εξέλιξη, όπως αυτό της Χαλκίδας και τυχόν διακοπή χρηματοδοτήσεων θα προξενήσει μεγάλη ζημιά στους φορείς των έργων, ερωτάται η Επιτροπή:

1. Για ποιούς λόγους εισηγείται τη διακοπή αυτών των έργων;

2. Ποιά συγκεκριμένα έργα προτίθεται να χρηματοδοτήσει με τους πόρους που «εξοικονομούνται»;

3. Με τί τρόπους προτείνει να χρηματοδοτηθούν τα ανωτέρω έργα προκειμένου να μην μείνουν ημιτελή;

4. Έχουν συμφωνήσει οι ελληνικές αρχές με τη διακοπή των χρηματοδοτήσεων;

Απάντηση της κας Wulf-Mathies εξ ονόματος της Επιτροπής (18 Ιουνίου 1996)

Σύμφωνα με το άρθρο 9 του κανονισμού (ΕΟΚ) αριθ. 792/93 του Συμβουλίου της 30ής Μαρτίου 1993 για τη θέσπιση χρηματοδοτικού μέσου συνοχής ((ΕΕ L 79 της 1.4.1993. )), η Επιτροπή είχε εγκρίνει τον Οκτώβριο του 1993, φάσεις ανεξάρτητων από τεχνική και χρηματοδοτική άποψη έργων ύδρευσης στις πόλεις της Χαλκίδας, της Πτολεμαΐδας, των Γιαννιτσών, της Βέροιας, των Τρικάλων, της Φλώρινας, του Άργους και της Τρίπολης. Τα σχετικά έργα ολοκληρώθηκαν τον Οκτώβριο του 1995.

Στη συνέχεια, οι ελληνικές αρχές είχαν υποβάλει τον Ιούλιο του 1994 και τον Νοέμβριο του 1995 για χρηματοδότηση από το Ταμείο Συνοχής, άλλα ανεξάρτητα από τεχνική και χρηματοδοτική άποψη έργα στις προαναφερθείσες πόλεις, βάσει του άρθρου 1 παράγραφος 3 του κανονισμού (ΕΚ) αριθ. 1164/94 της 16ης Μαΐου 1994 για την ίδρυση του Ταμείου Συνοχής ((ΕΕ L 130 της 25.5.1994. )). Τα έργα αυτά, το συνολικό κόστος των οποίων κυμαίνεται μεταξύ 1,4 εκατ. ECU (Χαλκίδα) και 3 εκατ. ECU (Πτολεμαΐδα), δεν ελήφθησαν υπόψη ως κατά προτεραιότητα έργα. Η Επιτροπή ενημέρωσε σχετικά τις ελληνικές αρχές, το Δεκέμβριο του 1995.

Ας σημειωθεί ότι το Ταμείο Συνοχής δεν διαθέτει αίτηση εκ μέρους των ελληνικών αρχών, όπου παρουσιάζονται τα εν λόγω έργα στο πλαίσιο των ομάδων συναφών έργων, σύμφωνα με το άρθρο 10 παράγραφος3 του κανονισμού του Ταμείου Συνοχής. Εάν είχε υποβληθεί μία τέτοια αίτηση, η Επιτροπή θα μπορούσε να προβεί σε επανεξέταση των σχετικών φακέλων.

Το Ταμείο Συνοχής είναι παραλήπτης μεγάλου αριθμού έργων. Η Επιτροπή προβαίνει σε αξιολόγηση σύμφωνα με τα κριτήρια και τις διατάξεις του κανονισμού (ΕΚ) αριθ. 1164/94 και εγκρίνει τα έργα που πρόκειται να συγχρηματοδοτηθούν σε συνάρτηση με τη διαθεσιμότητα των πιστώσεων και την ισορροπία μεταξύ των δύο τομέων παρέμβασής της. Η Επιτροπή διευκρινίζει ότι η Ελλάδα έτυχε του συνόλου των πιστώσεων που της διατέθηκαν κατά τη διάρκεια της περιόδου 1993-1995, με παρεμβάσεις 60% στον τομέα του περιβάλλοντος και 40% στον τομέα των μεταφορών.
ΓΡΑΠΤΗ ΕΡΩΤΗΣΗ E-1398/96 υποβολή: Bernie Malone (PSE) προς την Επιτροπή (6 Iουνίου 1996)

Θέμα: Φυλάκιση της Μary Tilston στα Ηνωμένα Αραβικά Εμιράτα

Θα μπορούσε η Επιτροπή να αναφέρει σε ποία διαβήματα έχει προβεί προς την κυβέρνηση των Ηνωμένων Αραβικών Εμιράτων για να επιτύχει την άμεση απόλυση της Αγγλίδας νοσοκόμου Mary Tilston, η οποία καταδικάστηκε σε δίμηνη φυλάκιση σε φυλακή του Άμπου Ντάμπι τον Σεπτέμβριο 1994 συνεπεία οικονομικών δυσκολιών και η οποία δεν έχει απολυθεί, διότι δεν έχει μπορέσει να επιστρέψει τα ποσά που χρεωστεί, όπως απαιτεί ο νόμος στα ΗΑΕ;

Απάντηση του κ. Marin εξ ονόματος της Επιτροπής (28 Iουνίου 1996)

Σύμφωνα με τις πηγές πληροφόρησης της Επιτροπής, το άτομο που αναφέρει το Αξιότιμο Μέλος του Κοινοβουλίου, το οποίο κατηγορείται για κατάχρηση χρημάτων και οικονομικές παρατυπίες δεν βρίσκεται πια στη φυλακή του Abu Dhabi αλλά δεν του επιτρέπεται να εγκαταλείψει τη χώρα πριν πληρώσει τα χρέη του.

Η Επιτροπή δεν έχει αντιπροσωπεία στην περιοχή και οι υπηρεσίες προξενείου της βρετανικής πρεσβείας στα Ηνωμένα Αραβικά Εμιράτα δεν μπορούν να παρέμβουν σε δικαστικές διαδικασίες αν και βρίσκονται συνεχώς σε επαφή μαζί του, προκειμένου να το βοηθήσουν να επιλύσει τα προβλήματά του.
ΓΡΑΠΤΗ ΕΡΩΤΗΣΗ E-0936/96 υποβολή: Shaun Spiers (PSE) προς το (24 Απριλίου 1996)

Θέμα: Δημοσιονομική πρόβλεψη για επιθεωρητές κτηνιάτρους

Με την ευκαιρία της συμφωνίας του Συμβουλίου όσον αφορά την Οδηγία 95/29/ΕΚ ((ΕΕ L 148 της 30.06.1995, σελ. 52. )) σχετικά με τη μεταφορά ζώων, τον Ιούνιο 1995, έγινε μνεία στη σημασία να προσληφθούν πρόσθετοι επιθεωρητές κτηνίατροι με σκοπό την παρακολούθηση της εφαρμογής και εκτέλεσης της Οδηγίας αυτής.

Είναι δυνατόν να επιβεβαιώσει το Συμβούλιο ότι προβλέφθηκε κατάλληλο ποσό στον προϋπολογισμό για τους πρόσθετους επιθεωρητές και αν ναι, για τί ποσό πρόκειται και πόσες θέσεις καλύπτει;

Απάντηση (2 Αυγούστου 1996)

Το Συμβούλιο υπενθυμίζει στον αξιότιμο κ. βουλευτή ότι η εφαρμογή των αποφάσεων του Συμβουλίου αποτελεί αρμοδιότητα της Επιτροπής.
ΓΡΑΠΤΗ ΕΡΩΤΗΣΗ E-1001/96 υποβολή: Richard Howitt (PSE) προς την Επιτροπή (26 Απριλίου 1996)

Θέμα: Συμμετοχή των ευρωπαίων επιτρόπων στις συνεδριάσεις των επιτροπών του Ευρωπαϊκού Κοινοβουλίου

Θα μπορούσε η Επιτροπή να δημοσιεύσει ανακεφαλαιωτικό πίνακα όπου θα αναγράφεται πόσες φορές κάθε επίτροπος συμμετείχε σε συνεδριάσεις επιτροπών του Ευρωπαϊκού Κοινοβουλίου κατά την περίοδο από τον ορισμό της νέας Επιτροπής έως την 31η Δεκεμβρίου 1995;

Απάντηση του κ. Oreja εξ ονόματος της Επιτροπής (29 Μαΐου 1996)

Η Επιτροπή θα ήθελε να επισημάνει ότι σχεδόν σε όλες τις περιπτώσεις τα μέλη της Επιτροπής συμμετέχουν στις συνεδριάσεις των κοινοβουλευτικών επιτροπών μετά από πρόσκληση των επιτροπών αυτών και για το λόγο αυτό θα είχε ελάχιστη αξία ένας ανακεφαλαιωτικός πίνακας.

Δεν ήταν σωστό για την Επιτροπή να δημοσιεύσει στατιστικές σχετικά με το όργανα του Κοινοβουλίου. Η Επιτροπή παραπέμπει το Αξιότιμο Μέλος του Κοινοβουλίου στα πρακτικά των συνεδριάσεων των κοινοβουλευτικών επιτροπών τα οποία περιλαμβάνουν επίσημα στοιχεία σχετικά με τα άτομα που συμμετέχουν σ' αυτές τις συνεδριάσεις.
ΓΡΑΠΤΗ ΕΡΩΤΗΣΗ E-1341/96 υποβολή: Per Gahrton (V) προς την Επιτροπή (3 Iουνίου 1996)

Θέμα: Aποκλεισμός των διερμηνέων άνω των 35 ετών

Σύμφωνα με πληροφορίες του τύπου στη Σουηδία, διερμηνείς και μεταφραστές άνω των 35 ετών δεν προσλαμβάνονται στην Επιτροπή.

Ισχύει αυτή η πληροφορία;

Εάν ναί, σύμφωνα με ποιά νομοθεσία γίνεται αυτή η καταφανής διάκριση εις βάρος έμπειρων ατόμων στην καλύτερή τους ηλικία;

Είναι μια τέτοια ηλικιακή διάκριση σύμφωνη προς τους θεσμούς της ΕΕ και τις γενικές αρχές περί ανθρωπίνων δικαιωμάτων;

Απάντηση του κ. Liikanen εξ ονόματος της Επιτροπής (27 Ιουνίου 1996)

Είναι γεγονός ότι η Επιτροπή ορίζει μέγιστο όριο ηλικίας τα 35 έτη στους διαγωνισμούς της για πρόσληψη στους αρχικούς βαθμούς. Αυτό ισχύει και για τους διαγωνισμούς που οργανώνει για διερμηνείς και μεταφραστές.

Ωστόσο, σε ορισμένες περιπτώσεις το όριο ηλικίας έχει οριστεί στα 40 έτη, όπως για παράδειγμα στην περίπτωση των προσλήψεων μεταφραστών φινλανδικής και σουηδικής γλώσσας στους βαθμούς LA7/LA6. Μεγαλύτερο όριο ηλικίας (συνήθως 55 έτη) ισχύει για την πρόσληψη μεταφραστών και διερμηνέων στους βαθμούς LA5/LA4.

Το άρθρο Ι (ζ) του παραρτήματος ΙΙΙ του κανονισμού υπηρεσιακής κατάστασης προβλέπει για την Επιτροπή και τα άλλα όργανα το δικαίωμα να καθορίζουν το όριο ηλικίας για τους διαγωνισμούς τους. Η Επιτροπή έχει αναπτύξει τους λόγους για την προσέγγιση που εφαρμόζει απαντώντας σε πρόσφατες κοινοβουλευτικές ερωτήσεις όπως για παράδειγμα, στις γραπτές ερωτήσεις Ε-1051/96 της κας Waddington ((ΕΕ C 297 της 8.10.1996, σελ. 77 )), Ε-355/96 του κ. Cabezσn Alonso και του κ. Colino Salamanca ((ΕΕ C 137, 8.5.1996. )), E-3526/95 του κ. White ((ΕΕ C 109, 15.4.1996. )), E-2404/95 της κας Stenius-Kaukonen ((ΕΕ C 40, 12.2.1996. )), E-1194/95 του κ. Megahy ((ΕΕ C 222, 28.8.1995. )), E-984/95 του κ. Megahy ((ΕΕ C 202, 7.8.1995. )), E-2214/94 του κ. Mather ((ΕΕ C 75, 27.3.1995. )), E-1966/94 της κας Oddy ((ΕΕ C 55, 6.3.1995. )), E-3611 του κ. Bird ((ΕΕ C 6, 9.1.1995. )), E-3542/93 της κας Oddy και 3491/93 του κ. Smith ((ΕΕ C 296, 24.10.1994. )) και Ε-394/92 του κ. Seligman ((ΕΕ C 296, 24.10.1994. )).
ΓΡΑΠΤΗ ΕΡΩΤΗΣΗ E-1158/96 υποβολή: Νικήτας Κακλαμάνης (UPE) προς την Επιτροπή (15 Μαΐου 1996)

Θέμα: Ταξινόμηση γεωργικών μηχανημάτων

Σοβαρές ενστάσεις προβάλλει η Πανελλήνια Ένωση Εμπόρων Μεταχειρισμένων Δομικών Ανυψωτικών Μηχανημάτων και Ανταλλακτικών, όσον αφορά απόφαση του Υπουργείου Γεωργίας (ΓΔ3F3) που δημοσιεύτηκε στην εφημερίδα της Κυβερνήσεως (αριθ. 1044/20.12.1995), σχετικά με την έκδοση δελτίου ταξινόμησης γεωργικού μηχανήματος σε μεταχειρισμένα γεωργικά μηχανήματα.

Η απόφαση του υπουργείου αντιτίθεται στις αρχές της Ευρωπαϊκής Ένωσης για την ελεύθερη διακίνηση αγαθών στις χώρες μέλη, και η προϋπόθεση της εισαγωγής γεωργικών μηχανημάτων «νεοτέρων των επτά ετών κατά το έτος ταξινόμησης» δημιουργεί σοβαρό οικονομικό πρόβλημα στον αγροτικό κόσμο, που ήδη βρίσκεται σε δεινή κατάσταση.

Ερωτάται η Επιτροπή. Είναι οι ενέργειες του ελληνικού Υπουργείου Γεωργίας σύμφωνες με την κοινοτική νομοθεσία και αν όχι σε ποιές ενέργειες σκοπεύει να προβεί;

Απάντηση του κ. Bangemann εξ ονόματος της Επιτροπής (26 Ιουνίου 1996)

Η Επιτροπή ευχαριστεί το Αξιότιμο Μέλος του Κοινοβουλίου διότι της επέστησε την προσοχή στην απόφαση του ελληνικού Υπουργείου Γεωργίας σχετικά με τις εισαγωγές στην Ελλάδα μεταχειρισμένων γεωργικών μηχανημάτων.

Η απόφαση αυτή θα φαίνεται να είναι σύμφωνη με την κοινοτική νομοθεσία και ιδίως με το άρθρο 30 της συνθήκης ΕΚ (παρεμπόδιση της εισαγωγής σε ένα κράτος μέλος υλικού που κυκλοφορεί ελεύθερα σε άλλο κράτος μέλος και λήψη δυσανάλογων μέτρων). Ως εκ τούτου, η Επιτροπή θα έρθει σε επαφή με την ελληνική κυβέρνηση με σκοπό την εις βάθος εξέταση του θέματος και την επίλυσή του.

Επιπλέον, η εν λόγω υπουργική απόφαση θα μπορούσε ενδεχομένως να θεωρηθεί «τεχνικός κανόνας». Στην περίπτωση αυτή θα έπρεπε να είχε κοινοποιηθεί στην Επιτροπή στο πλαίσιο της οδηγίας 83/189/ΕΟΚ ((ΕΕ αριθ. L 109 της 26.4.1983, όπως τροποποιήθηκε από τις οδηγίες 88/182/ΕΟΚ - ΕΕ αριθ. L 81 της 26.3.1988 και 94/10/ΕΚ - ΕΕ αριθ. L 100 της 19.4.1994. )) που προβλέπει διαδικασία πληροφόρησης στον τομέα των τεχνικών προτύπων και προδιαγραφών. Αν πρόκειται όντως για τεχνικό κανόνα, η Επιτροπή θα εξετάσει την υπόθεση με βάση το άρθρο 169 της συνθήκης ΕΚ. Υπενθυμίζεται σχετικά ότι, η απόφαση του Ευρωπαϊκού Δικαστηρίου της 30ής Απριλίου 1996 (υπόθεση C-194/94) κηρύσσει ανεφάρμοστους στους ιδιώτες τους τεχνικούς κανόνες που έχουν θεσπιστεί κατά παράβαση της οδηγίας 83/189/ΕΟΚ.